Varðskipið Þór á leið á staðinn og mun það draga flutningaskipið til Reykjavíkur Um hádegisbil í gær , sunnudaginn , varð Samskip Hoffell vélarvana um 160 sjómílum suðvestur af Færeyjum á leið til Íslands . Helgafell , skip Samskipa , er við Hoffellið og í samskiptum við áhöfn þess . Varðskipið Þór mun draga Hoffellið til hafnar í Reykjavík . Í frétt á vef Samskipa segir að ekki hafi þótti ástæða til að lýsa yfir neyðarástandi um borð í Hoffellinu þótt áhöfninni hafi ekki tekist að ræsa vélar skipsins að nýju . Áætlað er að varðskipið Þór nái til Hoffellsins á morgun , þriðjudag . Samskip Hoffell er 5.500 tonna gámaskip . Í áhöfn þess eru 13 manns og amar ekkert að þeim . Á svæðinu voru í gær ANA 8 - 10 vindstig og um 6 - 7 metra ölduhæð .